Nafarroako Parlamentuko Mahaiak, 2022ko abenduaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, jakiteko ea, Nafarroako 2019-2025 Desgaitasun Plana onetsi zenetik, desgaitasunari buruzko inolako programarik eta prestakuntza-ibilbiderik egin ote den Foru Administrazioko alor eta departamentu bakoitzeko profesionalentzat, haien eskumenekoak diren gaietan, oinarrizko prestakuntzako programen osagarri izanen diren modulu espezializatuen formatuan.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2025 Desgaitasun Plana onetsi zenetik, desgaitasunari buruzko inolako programarik eta prestakuntza-ibilbiderik egin ote da Foru Administrazioko alor eta departamentu bakoitzeko profesionalentzat, haien eskumenekoak diren gaietan, oinarrizko prestakuntzako programen osagarri izanen diren modulu espezializatuen formatuan?

2. Zeintzuk, zer maila eta departamentuetarako eta zein egunetan?

Iruñean, 2022ko abenduaren 15ean

Foru parlamentaria: Jorge Esparza Garrido